Guðmundur Guðmundsson landsliðsþjálfari Íslands í handbolta segir það mikil vonbrigði að Aron Pálmarsson geti ekki verið með landsliðinu neitt í janúar. Nýr fyrirliði liðsins verður skipaður síðar í dag.
Aron meiddist á hné rétt fyrir jól, en náði þó að spila með Barcelona í undanúrslitum og úrslitaleik Meistaradeildar Evrópu milli jóla og nýárs. Við læknisskoðun á Íslandi í gær varð hins vegar ljóst að hann myndi missa af HM í Egyptalandi síðar í þessum mánuði og leikjunum við Portúgal í undankeppni EM nú eftir helgi.
Sagði Guðmundur Guðmundsson landsliðsþjálfari Íslands fyrir æfingu íslenska liðsins í morgun. Hann sagðist þó hafa óttast það, að þetta yrði niðurstaðan.
Aron hefur verið fyrirliði í fjarveru Guðjóns Vals Sigurðssonar og tók svo formlega við fyrirliðabandinu eftir að Guðjón Valur lagði skóna á hilluna í vor. En er ákveðið hver verður fyrirliði í komandi leikjum fyrst Arons nýtur ekki við?
Sagði Guðmundur Guðmundsson landsliðsþjálfari. Íslenska liðið fer til Portúgals á morgun og spilar þar við heimamenn í undankeppni EM 6. janúar. Síðan mætast liðin á ný í sömu keppni á Íslandi 10. janúar og loks í fyrsta leik HM í Egyptalandi 14. janúar. Allir þessir leikir verða sýndir á RÚV.
Guðmundur Guðmundsson landsliðsþjálfari Íslands í handbolta segir það mikil vonbrigði að Aron Pálmarsson geti ekki verið neitt með landsliðinu í janúar. Nýr fyrirliði liðsins verður skipaður síðar í dag.